連讀變調係一種廣泛存在聲調語言嘅現象，意指當聲調毗鄰時，其調值會產生變化。最著名嘅例子就係現代標準官話嘅上聲變調，當兩個讀作三聲嘅字擺埋一齊時，前字必須讀成陽平，例如老虎實際嘅讀音係「laohu」。漢語族好多語言或方言，多多少少都有變調，其中屬於閩語嘅各種語言，變調較爲複雜，但係亦有規律，例如閩南語連讀變調。